У шматлікіх благовешчанскіх іконах кветкі ў руках Багародзіцы сімвалізуюць духоуныя дары. Шырока распаўсюджаная і ікона Божай Маці "Неўвядальная Квецень", дзе Прачыстая адной рукой падтрымлівае Дзіцятка-Хрыста, у другой руцэ — прыгожая лілея, якая сімвалізуе цнатлівасць, чысціню, спрадвечнае дзявоцтва Царыцы Нябеснай. Гэты сюжэт развівае Кіпрская ікона Бажая Маці, дзе з двух бакоў ад Дзевы Марыі з Хрыстом стаяць святыя Ангелы з лілеямі. Даброты святой і чыстай душы Царыцы Нябеснай сімвалізуе нават скіпетр з кветак на іконе "Благоуханный Цвет", атачэнне з кветак на Жыровіцкай іконе "Замілавання".